Številka: 900-158/2015-3

Datum: 24.4.2015

# Z A P I S N I K

6. seje Sveta Četrtne skupnosti Golovec MOL, ki je bila v sredo, 22.4.2015, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 10 članov sveta.

**PRISOTNI ČLANI SVETA**: Mila Andrić, Robert Anžič, Helena Anžič, Aleš Dakić, Franjo Filipović, Brigita Kastelic, Anton Kastelic, Igor Pigac, Denis Tatar, Marija Zekić.

**OSTALI PRISOTNI**: Tone Cezar, predstavnik ARSO

Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Obravnava problematike vzdrževanja vodotokov na območju ČS Golovec
2. Potrditev zapisnika 5. seje Sveta Četrtne skupnosti Golovec
3. Pobude in predlogi članov Sveta Četrtne skupnosti Golovec in občanov
4. Poročilo 1. seje Sosveta za varnost
5. Seznanitev z registrom tveganja ČS Golovec za leto 2015
6. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**OBRAVNAVA PROBLEMATIKE VZDRŽEVANJA VODOTOKOV NA OBMOČJU ČS GOLOVEC**

Predsednik Sveta Četrtne skupnosti Golovec je prisotnim predstavil g. Toneta Cezarja, predstavnika ARSO, ki je glede vzdrževanja vodotokov podal sledeče:

ARSO je zadolžena za vzdrževanje vodne infrastrukture, v njeni pristojnosti je samo vzdrževanje obstoječe vodne infrastrukture in vzdrževanje vodnih ter prioblanih zemljišč. Med slednje je uvrščeno tudi čiščenje naplavin. V okviru rednega nadzora se spremlja količina naplavljenega materiala, čisti se material za pregradami

Za območje Bizovika, kjer teče Bizoviški potok je izdelana oz. je v fazi izdelave poplavna študija, ki jo je naročila MOL. V študiji so predvideni tudi omilitveni ukrepi, katerih investitor je MOL. Študijo lahko Četrtna skupnost pridobi.

Samo čiščenje zarasti se izvaja na podlagi poročila nadzorniku in vključitve v program ARSO glede na urgentnost situacije ter razpoložljivih finančnih sredstev.

Zinka Breskvar je izpostavila neurejenost in neočiščenost Bizoviškega potoka predvsem na parc. št. 478/1 in 1049/7, k.o. Bizovik, ter izpostavila, da so se pri rekonstrukciji brežine naredili kanaleti in ponekod škarpe, vendar so kanaleti propadli, nanosi peska trgajo nasip. Potrebno je, da se potok očisti od peska, prav tako je ob strugi potoka vse zaraščeno, čeprav se brežina potoka kosi dvakrat letno.

G. Tone Cezar je navedel, da so po 100 členu Zakona o vodah za čiščenje vodotokov 2. reda (Bizoviški potok) dolžni ob pri obrežnem pasu za čiščenje poskrbeti lastniki sami. Pri obrežni lastnik (ki je naveden v Zemljiški knjigi) je dolžan čistiti tako vodno kot tudi priobalno zemljišče, vendar je problem pasivnost pri obrežnih lastnikov. Zakonodaja določa, da so za čiščenje in vzdrževanje zadolženi ARSO (urgentno čiščenje nanosov), po 28. členu Zakona o cestah upravljalci in vzdrževalci cest (mostički, propusti, naplavine) in občani.

Poudaril je tudi, da vodno zemljišče obsega področje, kjer teče voda, do vrha roba na obeh straneh. Priobrežni lastnik je dolžan čistiti zemljišče, s tem, da varstveno območje sega 5m od obale.

Za vodotoke 2. reda lahko poskrbi država, lokalna skupnost ali posamezniki, pridobi se lahko tudi vodno soglasje.

Predsednik Sveta je predlagal, da ARSO pripravi dopis za namene Četrtne skupnosti, v katerem naj bo navedeno kaj so pri obrežni lastniki dolžni čistiti in v kakšni dolžini ter kakšne so pri čiščenju pristojnosti ARSA, MOL-a ali lastnika.

Podal je vprašanje ali obstajajo kakšni objektivni kriteriji na podlagi katerih se določi pomembnost območja.

G. Cezar je odgovoril, da kriterijev ni, vendar se opirajo na gostoto poseljenosti, možnosti erozije ter količino nanosov.

Poudaril je tudi, da bo ARSO poslal ustrezen dopis glede pristojnosti čiščenja. Opozoril je, da se pod izrazom čiščenje razume le odstranjevanje prekomerne zarasti in košnja, ne pa odstranjevanje plavin.

Podpredsednik Sveta g. Anton Kastelic je predlagal, da se sprejme sklep, da so lastniki zemljišč dolžni čistiti vodotok.

Na podlagi razprave je Predsednik Sveta dal na glasovanje:

**SKLEP 1/6:**

Svet ČS Golovec se je seznanil z situacijo in problematiko čiščenja vodotokov.

**SKLEP 2/6:**

Svet ČS Golovec ARSO zaprosi za dopis v katerem je navedeno kdo je pristojen za čiščenje vodotokov in v kakšnem obsegu.

**SKLEP 3/6:**

Svet ČS Golovec od OGDP, MU, MOL pridobi študijo in vso potrebno dokumentacijo o vzdrževanju in obnovi Bizoviškega potoka.

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklepi so bili sprejeti.**

**AD 2**

**POTRDITEV ZAPISNIKA 5. SEJE SVETA ČETRTNE SKUPNOSTI GOLOVEC**

Na predlog zapisnika 5. redne seje Sveta ČS Golovec ni bilo pripomb.

**SKLEP 4/6 :**

Svet ČS Golovec MOL potrjuje zapisnik 5. redne seje Sveta ČS Golovec.

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 3**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

**Pobuda občanke**

Občanka je na sedež ČS Golovec podala pobudo o namestitvi količkov na pločniku ob Osnovi šoli Karla Destovnika Kajuha, na levi strani ceste, saj so predvsem ob popoldanskem času na pločniku parkirani avtomobili, ki ovirajo mimoidoče.

Predsednik Sveta dal na glasovanje:

**SKLEP 5/6:**

**Po mnenju Sveta ČS Golovec postavitev količkov ni potrebna.**

**Na OGDP, MU, MOL, se pošlje pobuda o ureditvi parkirišča pri obračališču mestnega avtobusa št. 5 in 9 na koncu Pesarske ulice.**

**Pozove se Redarstvo MOL, da kontrolira parkirišča tudi v popoldanskih in večernih urah, predvsem zaradi zasedenosti parkirišč z gospodarskimi vozili, ki zasedejo prostor stanovalcem.**

**Pobudi predsednika Sveta ČS Golovec:**

Dvosmerni promet na Fužinski cesti - lokalni prebivalci bi zaradi spremenjenega prometnega režima predvidenega z uvedbo enosmerne ceste na Fužinski poti bili prikrajšani za hiter dostop do svojih parcel in do Litijske ceste. V starih Fužinah stanujejo tudi kmetje, ki imajo travnike in njive in bi jih predviden prometni režim še posebej prizadel.

Predsednik Sveta dal na glasovanje:

**SKLEP 6/6:**

**Na pristojne službe OGDP, MU, MOL se pošlje pobuda o ohranitvi sedanjega prometnega režima na Fužinski cesti, torej da se ohrani dvosmerni promet.**

Postavitev cestnih ovir na Gramozni poti - zaradi povečane hitrosti na Gramozni poti so stanovalci predlagali, da se postavijo hitrostne ovire. Predlagam, da se pobuda posreduje na OGDP in jasno poudari, da želimo v izogib situaciji na Poti v dolino pri tem sodelovati tudi mi skupaj z občani.

Predsednik Sveta dal na glasovanje:

**SKLEP 7/6:**

**Na pristojne službe OGDP, MU, MOL se pošlje pobuda o postavitvi hitrostnih ovir na Gramozni poti, katere naj ne bodo nameščene pred stanovanjskimi hišami. Prav tako se naj uredi pločnik.**

**Pobuda člana sveta g. Roberta Anžiča**

Član Sveta je podal pobudo o postavitvi znaka »dovoljena hitrost 40« na začetku Trpinčeve ulice, pri gostilni Babnik, saj na tem območju in na območju celotne Trpinčeve ceste vozniki ne prilagajajo vožne razmeram na cesti, saj je cesta zelo ozka, brez pločnika, z veliko sprehajalci.

Predsednik Sveta dal na glasovanje:

**SKLEP 8/6:**

**Na pristojne službe OGDP, MU, MOL se pošlje pobuda o postavitvi prometnega znaka »dovoljena hitrost 40« na začetku Trpinčeve ceste.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklepi so bili sprejeti.**

**AD 4**

**POROČILO 1. SEJE SOSVETA ZA VARNOST**

Člani Sveta ČS Golovec MOL so bili seznanjeni z zapisnikom 1. seje Sosveta za varnost ČS Golovec in s predlagani sklepi.

Na zapisnik seje Sosveta za varnost so člani Sveta ČS Golovec imeli pripombo pri predlogu sklepa št. 3/1 in sicer, da se iz predloga sklepa odstrani navedba *»Vprašanje oz iskanje rešitev za urejanje lastniških razmerij zemljišča okrog stanovanjskih objektov v Štepanjskem naselju, se iz sosveta za varnost ČS Golovec Ljubljana prenese na Svet ČS Golovec v sodelovanju z MOL.«.* Navedba je bila v predlogu sklepa /6 odstranjena.

Predsednik Sveta dal na glasovanje:

**SKLEP 9/6:**

**Glede na poročilo PP Moste povečani varnostni ukrepi in dodatna preventiva na področju ČS Golovec ni potrebna. Povečani bodo le ukrepi v vezi problematike z motoristi v Štepanjskem naselju, za kar naj bi PP Moste dobila dodatno tehnično podporo iz drugih PP v Ljubljani.**

**Na predlog predstavnice občanov in članice sosveta za varnost ČS Golovec, Zinke Breskvar glede povečanja nadzora v okolici Bizoviškega pokopališča, bo predlog podan naprej VPO za Bizovik in Hrušico policistu PP Moste Marku Mejaku.**

**SKLEP 10/6:**

**S predlogom predsednika sosveta za varnost ČS Golovec, da se v sosvet vključi svet staršev oz. starši otrok, ki obiskujejo vzgojno varstvene in izobraževalne institucije na območju ČS Golovec, se strinjajo vsi prisotni člani. Prisotni predstavnici vzgojno varstvenih in izobraževalnih institucij v ČS Golovec, bosta podali predlog svetu staršev in v kolikor bo odziv pozitiven o tem obvestita sosvet za varnost ČS Golovec oz. člane. Predstavniki PP Moste naj bi preko sestankov imeli direkten kontakt z občani in bi lažje pridobivali informacije o dogajanjih na območju ČS Golovec.**

**Problematiko z evakuacijskimi potmi pred objekti vzgojno varstvenimi in izobraževalnimi institucijami se prenese v točko 4. dnevnega reda.**

**SKLEP 11/6:**

**Predlog predstavnika gasilske brigade Ljubljana, strokovnjaka za preventivo Iztoka Zajca, da se izdela požarno evakuacijski načrt za večje objekte v Štepanjskem naselju, člani sosveta za varnost ČS Golovec podpirajo. Za koordinacijo se o tej nameri obvesti upravitelje stanovanjskih objektov v Štepanjskem naselju, ki bi v sodelovanju s koordinatorji, dali ustreznim službam v izdelavo omenjene načrte. K sodelovanju se povabi še predstavnike reševalne postaje Ljubljana in predstavnike OGDP, da se ustrezno označijo dostopi do poti, ki bi po požarno evakuacijskih načrtih bili predvideni za intervencijske oz. evakuacijske.. K sodelovanju s sosvetom za varnost ČS Golovec se vključijo tudi starši katerih otroci obiskujejo**

**vzgojno varstvene in izobraževalne institucije na območju ČS Golovec Ljubljana.**

**SKLEP 12/6:**

**Predlog VPO Štepanjsko naselje policista PP Moste g.Turka, da za uspešnejše reševanje vseh predlogov iz točk dnevnega reda, sosvet za varnost ČS Golovec ob tem zapisniku v zahtevo na PP Moste preda prošnjo za povečan nadzor policistov PP Moste v ČS Golovec, za obdobje enega tedna. Zahtevek naj se naslovi na komandirja PP Moste in ustrezno navede v katerem obdobju bi to bilo najbolj primerno. V kolikor bo akcija odobrena s strani PP Moste, bo ista tovrstna prošnja naslovljena na mestno redarstvo MOL oz. bo sodelovanje med PP Moste in mestnim redarstvom MOL zavedeno že v prošnji komandirju PP Moste. Predstavniki mestnega redarstva MOL so prav tako ponudili, da bodo v okviru svojih pristojnosti in zmogljivosti opravljali nadzor nad neodgovornim ravnanjem lastnikov psov, ter se po dogovoru s PP Moste in sosvetom za varnost ČS Golovec vključili v prej omenjeno akcijo.**

**Na predlog občanov ČS Golovec se bo mestno redarstvo o ukrepih odločilo po ogledu na terenu. Občanom je bila posredovana kontaktna številka Vodje četrtnega okoliša (VČO) za to področje.**

Navzočih je bilo 10 članov sveta.

Opredeljenih je bilo 10 članov sveta.

Za predlagane sklepe je glasovalo 10 članov sveta.

**Sklepi so bili sprejeti.**

**AD 5**

**SEZNANITEV Z REGISTROM TVEGANJA ČS GOLOVEC ZA LETO 2015**

Predsednik Sveta ČS Golovec MOL je člane Sveta seznanil z namenom in vsebino ter načinom upravljanja s tveganji za leto 2015 pri delovanju Četrtne skupnosti Golovec.

Predsednik Sveta dal na glasovanje:

**SKLEP 13/6:**

**Četrtna skupnost Golovec za določanje načina upravljanja s tveganji smiselno uporablja Navodilo za upravljanje s tveganji v Mestni občini Ljubljana (0603-8/2011-7 z dne 11.01.2012).**

**Predsednik sveta ČS Golovec ugotovi kakšna tveganja nastajajo pri delovanju ČS, oceni verjetnost, da se tveganja pojavijo, potencialne učinke ali izpostavljenost ter se odloči kakšne ukrepe je potrebno sprejeti za obvladovanje teh tveganj. Predsednik sveta ČS enkrat letno seznani sveta ČS (ob sprejemu programa dela za proračunsko obdobje) z registrom tveganj.**

**Skrbnik za tehnično vodenje Registra tveganj ČS Golovec je javni uslužbenec Službe za lokalno samoupravo MU MOL, ki:**

* **spremlja predpise s področja upravljanja s tveganji ter usklajuje, posodablja in vzdržuje register tveganj (tabela);**
* **svetuje predsedniku sveta ČS pri vseh aktivnostih procesa upravljanja s tveganji;**
* **analizira in vrednoti tveganja skupaj s predsednikom sveta ČS.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 5**

**RAZNO**

Predsednik Sveta je prisotne seznanil z zbiranjem podpisov občanov za ureditev toplovoda na območju Hrušice in Litijske ceste. Podpisi so ne zavezujoči, občani s podpisi izražajo svoj interes za ureditev toplovoda. Podpisi se bodo posredovali na pristojne službe MOL, ki bodo glede na število podpisnikov ocenili ali je ureditev toplovoda smotrna.

Prav tako je Predsednik sveta seznanil prisotne z začetkom gradnje pri Plezalnemu centru, kjer se širi terasa. Člani Sveta ČS Golovec so se strinjali, da se na pristojne službe MOL pošlje poizvedba, kaj je namen gradnje, V primeru, da se vzpostavlja dodatna gradnja na parceli MOL, Svet ČS Golovec gradnji nasprotuje, če le-ta ne vključuje interese in potreb Četrtne skupnosti Golovec, ki jih je sprejel Svet Četrtne skupnosti Golovec na prejšnjih sejah.

Prav tako se pošlje poizvedba na pristojne službe MOL glede prestavitve količkov na pločniku ob Litijski cesti pri izvozu do črpalke OMV. Poraja se vprašanje ali je bilo za prestavitev izdano kakšno dovoljenje, soglasje pristojnih služb. Količki močno ovirajo pešce in promet.

**S tem je bil dnevni red izčrpan in seja se je zaključila ob 18.45 uri.**

Zapisala: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec